Нэхъ Iэпкълъэпкъ зэкIуж зиIэхэр ди щIыналъэра щыпсэур?
Урысейм щыпсэу цIыхухэм ящыщу зи Iэпкълъэпкъ нэхъ зэкIужу къалъытахэр ди щIыналъэм щыпсэууэ Интернетым сыкъызэрыщеджар гъэщIэгъуэн сщыхъуащ.
Бейтыгъуэн З.,
Налшык къалэ.
ШхэнымкIэ урысейпсо щIэныгъэ къэхутакIуэ институтым картэ зэхилъхьащ къэралым нэхъ пшэру щыпсэу цIыхухэм ятеухуауэ. А къэхутэныгъэхэм ятепщIыхьмэ, Къэбэр-дей-Балъкъэрыр ящыщ зы хъуащ зи Iэпкълъэпкъ нэхъ зэкIужхэр здэщыIэу къалъыта щIыналъэхэм. Ди республикэм абыкIэ ипэ ищащ Удмуртиер, Оренбург областыр, Красноярск, Приморск крайхэр.
— А къэхутэныгъэхэр сэри гъэщIэгъуэн сщыхъуащ, — жеIэ дохутыр-диетолог, медицинэ щIэныгъэхэм я доктор Дубовой Роман (Ставрополь). — Кавказ Ищхъэрэм и дэнэ щIыналъэми щыпсэухэм лымрэ тхьэвымрэ къыхэщIыкIа шхыныгъуэхэр нэхъ къащтэ. Апхуэдэу лIэщIыгъуэ зыбжанэ хъуауэ къокIуэкI, ауэ Кавказым ис лъэпкъхэм зэгуэр я Iэпкълъэпкъыр куэдрэ зэрагъакIуэу щытамэ, иджыпсту апхуэдэу щытыжкъым.
АиФ, №4, 2016 гъэ.
